**Izziņa par atzinumos sniegtajiem iebildumiem**

**par Ministru kabineta noteikumu projektu "Valsts aizsardzības mācības nometņu organizēšanas kārtība" (VSS-120)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 29.04.2021. starpinstitūciju sanāksme |
|  |  |
| Saskaņošanas dalībnieki | Tieslietu ministrija, Iekšlietu ministrija, Izglītības un zinātnes ministrija, |
|  | Labklājības ministrija, Veselības ministrija |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) | Tieslietu ministrijas, Izglītības un zinātnes ministrijas, Labklājības |
| iebildumus | ministrijas, Valsts kancelejas un Veselības ministrijas |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai | Finanšu ministrija, Valsts kanceleja, Latvijas Pašvaldību savienība |
| kuras nav atbildējušas uz uzaicinājumu piedalīties elektroniskajā |  |
| saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Tieslietu ministrija**  Noteikumu projekta 13. punkts paredz, ka drošības nodrošināšanai nometnē piemēro normatīvajos aktos par drošību Jaunsardzes centra organizētajās nodarbībās un pasākumos noteikto kārtību. Tāpat anotācijas IV sadaļas 1. punktā ir sniegta informācija, ka līdz 2021. gada 28. februārim jāsagatavo arī Ministru kabineta noteikumi par kārtību, kādā nodrošināma drošība Jaunsardzes centra organizētajās nodarbībās un pasākumos, kā arī Ministru kabineta noteikumi, kas noteiks valsts aizsardzības mācības nometņu dalībnieku veselības aprūpi.  Vēršam uzmanību, ka normatīvais regulējums par savstarpēji cieši saistītiem jautājumiem iespēju robežās ir jāapvieno vienā normatīvajā aktā, lai neveidotu to sadrumstalotību. Ja tiesiskais regulējums ir sadrumstalots pa vairākiem normatīvajiem aktiem, tiesisko attiecību dalībniekiem ir grūti orientēties tiesiskajā regulējumā, kas noved pie vairākām negatīvām sekām: pirmkārt, savu tiesību un pienākumu nepietiekoša izpratne; otrkārt, palielinās normatīvo aktu pārkāpuma risks; treškārt, pieaug negatīva attieksme pret likumdevēju un valsts pārvaldes institūcijām kopumā. Ņemot vērā minēto, [Ministru kabineta 2014. gada 26. augusta sēdes protokollēmuma Nr. 45 45.§ 12.7. apakšpunktā](http://tap.mk.gov.lv/mk/mksedes/saraksts/protokols/?protokols=2014-08-26) noteikts, ka atbildīgā ministrija normatīvā akta projektu izstrādā, pēc iespējas izvairoties no vienu jomu regulējošā tiesiskā regulējuma sadrumstalotības; nepieciešamības gadījumā spēkā esošo normatīvo aktu papildina ar pilnvarojumam atbilstošu regulējumu.  Līdz ar to lūdzam izvērtēt, vai minētie Ministru kabineta noteikumi nav apvienojami, tādā veidā nodrošinot, ka regulējums par savstarpēji saistītajiem jautājumiem nav sadrumstalots. | Starpinstitūciju sanāksmē panākta vienošanās šo normatīvā akta projektu neapvienot ar TM atzinumā minētajiem normatīvo aktu projektiem. |  |
|  | 4. Pretendēt uz dalību nometnē var jaunietis, kurš izglītības iestādē vidējās izglītības programmā apgūst valsts aizsardzības mācības priekšmetu un ir saņēmis jaunsargu instruktora ieteikumu dalībai nometnē. | **Tieslietu ministrija**  Noteikumu projekta 4. punkts paredz, ka jaunietis var pretendēt uz dalību nometnē, kurš izglītības iestādē vidējās izglītības programmā apgūst valsts aizsardzības mācības priekšmetu un ir saņēmis jaunsargu instruktora ieteikumu dalībai nometnē.  Lūdzam atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam sniegt skaidrojumu par jaunsargu instruktora ieteikuma nepieciešamību, ņemot vērā, ka saskaņā ar Valsts aizsardzības mācības un Jaunsardzes likuma 5. panta pirmo daļu dalība valsts aizsardzības mācības nometnēs ir brīvprātīga. Turklāt ierosinām izvērtēt, vai prasība par jaunsargu instruktora ieteikuma nepieciešamību atbilst vienlīdzības principam un nodrošina visiem interesentiem vienādas iespējas un caurspīdīgus atlases kritērijus dalībai nometnē. | **Iebildums ņemts vērā.** | 4. Pretendēt uz dalību nometnē var izglītojamais, kurš izglītības iestādē vidējās izglītības programmā apgūst valsts aizsardzības mācības priekšmetu, attiecīgajā mācību gadā saņēmis gada vērtējumu, kas nav zemāks par četrām ballēm un ievēro Izglītības likumā noteiktos izglītojamā pienākumus. Uz dalību nometnē, kura tiek īstenota pēc otrā valsts aizsardzības mācības apgūšanas gada, var pretendēt izglītojamais, kurš ieguvis apliecību par dalību nometnē, kura tiek īstenota pēc pirmā valsts aizsardzības mācības apgūšanas gada. Pieteikumu dalībai nometnē izglītojamais iesniedz jaunsargu instruktoram – valsts aizsardzības mācības skolotājam savā izglītības iestādē. |
|  | 8. Nometnes organizēšanā Jaunsardzes centrs var sadarboties ar citām valsts institūcijām, pašvaldībām, biedrībām un nodibinājumiem. | **Tieslietu ministrija**  Saskaņā ar [Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi"](http://m.likumi.lv/doc.php?id=187822) 3.2. apakšpunktu normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.  Vēršam uzmanību, ka noteikumu projekta 8. punkts dublē Valsts aizsardzības mācības un Jaunsardzes likuma 2. panta trešās daļa 3. punktu. Tāpat minētais par valsts pārvaldes iestāžu sadarbību izriet no Valsts pārvaldes iekārtas likuma 54. panta pirmās daļas.  Ņemot vērā minēto, lūdzam svītrot noteikumu projekta 8. punktu.  **Labklājības ministrija**  Noteikumu projektā noteikts, ka nometni organizē Jaunsargu centrs un nometnes organizēšanā var sadarboties ar citām valsts institūcijām, pašvaldībām, biedrībām un nodibinājumiem (turpmāk- iestādes). Savukārt, noteikumu projekta anotācijas I sadaļas 2.punktā sniegts skaidrojums, ka nometnes organizē Jaunsargu centrs un nav minēta citu iestāžu iesaiste, to loma nometņu organizēšanā. Lūdzam papildināt anotācijas I sadaļas 2.punktu, sniedzot skaidrojumu, kāda loma nometņu organizēšanā ir citām iestādēm un gadījumā, ja nometņu īstenošanā plānots piesaistīt speciālistus no citām iestādēm, norādīt, ka piesaistītajām personām jāatbilst Bērnu tiesību aizsardzības likuma 72.panta piektās un sestās daļas prasībām. | **Iebildums ņemts vērā.**  **Iebildums ņemts vērā.** | 8. punkts svītrots.  Papildināts projekta anotācijas I sadaļas 2.punkts |
|  | 9. Pirms nometnes darbības uzsākšanas Jaunsardzes centrs:  9.1. nosaka nometnes norises vietu un vienojas par attiecīgā infrastruktūras objekta lietošanas kārtību ar tā tiesisko valdītāju;  9.2. nodrošina aizsardzības ministra pavēles izdošanu par nometnes organizēšanu, kur nosaka nometnes norises laiku un vietu, nometnes īstenošanai nepieciešamo personālu, kā arī uzdevumus nometnes sagatavošanai un to izpildes termiņus;  9.3. norīko nometnes vadītāju un nometnes vadības grupas sastāvu;  9.4. norīko nometnes organizēšanā un darbībā iesaistīto personālu un pēc nepieciešamības organizē personāla apmācību;  9.5. nosaka, vai nometnes organizēšanā un darbības nodrošināšanā iesaistāmi jaunsargu instruktoru palīgi;  9.6. nosaka rīcību un ziņošanas kārtību ārkārtējās situācijās;  9.7. informē valsts aizsardzības mācības priekšmeta izglītojamos par nometni un pieteikšanās kārtību dalībai tajā;  9.8. apstiprina nometnes iekšējās kārtības un drošības noteikumus un iepazīstina ar tiem nometnes dalībniekus, informāciju par rīcību ārkārtējās situācijās izvietojot ikvienai personai nometnē redzamā vietā;  9.9. izveido nometnes žurnālu (pielikums), kurā nometnes dalībnieki parakstās par iepazīšanos ar nometnes iekšējās kārtības un drošības noteikumiem;  9.10. ar nometnes dalībnieku, vai nepilngadīgā nometnes dalībnieka likumisko pārstāvi slēdz līgumu par dalību nometnē, kurā nosaka dalībnieka, likumiskā pārstāvja un organizētāja tiesības un pienākumus. Līgumu par dalību nometnē neslēdz, ja nometnes dalībnieks ir jaunsargs un ar viņu vai viņa likumisko pārstāvi ir noslēgts un spēkā esošs līgums par dalību Jaunsardzē.  Projekta pielikums | **Tieslietu ministrija**  Lūdzam izvērtēt noteikumu projekta pielikumā paredzēto regulējumu fizisko personu datu aizsardzības kontekstā. Vēršam uzmanību, ka nometnes dalībnieku reģistrācijas žurnālā nometnes dalībnieki parakstīsies par iepazīšanos ar nometnes iekšējiem kārtības un drošības noteikumiem, bet tai pašā laikā žurnālā būs redzami pārējo dalībnieku personas dati (piemēram, dzimšanas dati, dzīvesvietas adrese u.c.). Turklāt nav skaidrs, cik ilgi šis žurnāls tiks saglabāts, jo personas datu apstrāde ir pieļaujama tikai tik ilgi, cik tas ir nepieciešams konkrētā mērķa sasniegšanai.  Vienlaikus lūdzam noteikumu projekta pielikumā esošās tabulas ailē "Dzimšanas datums un gads" svītrot vārdus "un gads", jo datumu parasti pieraksta ar [gadu](https://lv.wikipedia.org/wiki/Gads), [mēnesi](https://lv.wikipedia.org/wiki/M%C4%93nesis) un mēneša dienu.  **Veselības ministrija**  Papildināt Noteikumu projekta 9. punktu ar 9.11. apakšpunktu šādā redakcijā: "9.11. informē Neatliekamās medicīniskās palīdzības dienestu par plānoto nometnes norisi". | **Iebildums ņemts vērā.** | 8. Pirms nometnes darbības uzsākšanas Jaunsardzes centrs:  8.1. nosaka nometnes norises vietu un vienojas par attiecīgā infrastruktūras objekta lietošanas kārtību ar tā tiesisko valdītāju;  8.2. nodrošina aizsardzības ministra pavēles izdošanu par nometnes organizēšanu, kur nosaka nometnes norises laiku un vietu, nometnes īstenošanai nepieciešamo personālu, kā arī uzdevumus nometnes sagatavošanai un to izpildes termiņus;  8.3. norīko nometnes vadītāju un nometnes vadības grupas sastāvu;  8.4. norīko nometnes organizēšanā un darbībā iesaistīto personālu un pēc nepieciešamības organizē šī personāla apmācību;  8.5. nosaka, vai nometnes organizēšanā un darbības nodrošināšanā iesaistāmi jaunsargu instruktoru palīgi;  8.6. nosaka rīcību un ziņošanas kārtību ārkārtējās situācijās;  8.7. informē valsts aizsardzības mācības priekšmeta izglītojamos par nometni un pieteikšanās kārtību dalībai tajā;  8.8. apstiprina nometnes iekšējās kārtības un drošības noteikumus un iepazīstina ar tiem izglītojamos, informāciju par rīcību ārkārtējās situācijās izvietojot ikvienai personai nometnē redzamā vietā;  8.9. izveido nometnes žurnālu (pielikums), kurā izglītojamie parakstās par iepazīšanos ar nometnes iekšējās kārtības un drošības noteikumiem;  8.10. ar izglītojamo vai nepilngadīga izglītojamā likumisko pārstāvi slēdz līgumu par dalību nometnē, kurā nosaka izglītojamā, likumiskā pārstāvja un organizētāja tiesības un pienākumus. Līgumu par dalību nometnē neslēdz, ja izglītojamais ir jaunsargs un ar viņu vai viņa likumisko pārstāvi ir noslēgts un spēkā esošs līgums par dalību Jaunsardzē;  8.11. informē Neatliekamās medicīniskās palīdzības dienestu par plānoto nometnes norisi  Projekta pielikumā svītrotas kolonnas, kurās bija paredzēts norādīt personas dzimšanas datumu un personas kodu. |
|  | 10. Nometnes darbības laikā Jaunsardzes centrs nodrošina:  10.1. aizsardzības ministra apstiprinātās interešu izglītības programmas īstenošanu;  10.2. nometnes dalībnieku drošību, dalībnieku veselības un dzīvības aizsardzību;  10.3. pirmo medicīnisko palīdzību, kā arī neatliekamo medicīnisko palīdzību (nometnē pastāvīgi atrodas ārsta palīgs, bet paaugstinātas un augstas bīstamības nodarbību laikā ­ neatliekamās medicīniskās palīdzības ārsta brigāde);  10.4. nometnes dalībnieku un nometnes darbības nodrošināšanā iesaistīto jaunsargu instruktoru palīgu ēdināšanu;  10.5. higiēnas prasību ievērošanu;  10.6. formas tērpus nometnes dalībniekiem;  10.7. mācībām, atpūtai, sportam, ēšanai, personīgās higiēnas ievērošanai un gulēšanai nepieciešamās telpas (var tikt izmantotas teltis), telpu īslaicīgai nometnes dalībnieka izolācijai infekcijas slimību gadījumos;  10.8. kontakttālruni nometnes dalībnieku ģimenes locekļu saziņai ar nometnes dalībniekiem. | **Izglītības un zinātnes ministrija**  papildināt 2. sadaļu "Nometnes organizētājs un tā pienākumi" ar jaunu punktu par to, uz cik nometnes dalībniekiem ir viens nometnes darbinieks;  **Veselības ministrija**  Izteikt Noteikumu projekta 10.3. apakšpunktu šādā redakcijā:  "10.3. pirmo medicīnisko palīdzību, kā arī neatliekamo medicīnisko palīdzību (nometnē pastāvīgi atrodas sertificēts neatliekamās medicīnas ārsta palīgs, bet paaugstinātas un augstas bīstamības nodarbību laikā - neatliekamās medicīniskās palīdzības brigāde);".  Atbilstoši Neatliekamās medicīniskās palīdzības dienesta sniegtajam priekšlikumam, aicinām Noteikumu projekta 10.3. apakšpunktā nenorādīt neatliekamās medicīniskās palīdzības brigādes profilu, jo, atkarībā no nometnes dalībnieku skaita un aktivitāšu rakstura, var tikt piesaistīta gan ārsta palīgu brigāde, gan intensīvās terapijas, gan reanimācijas brigāde. | **Iebildums ņemts vērā.**  **Iebildums ņemts vērā.** | 9. Nometnes darbības laikā Jaunsardzes centrs nodrošina:  9.1. aizsardzības ministra apstiprinātās interešu izglītības programmas īstenošanu;  9.2. izglītojamo drošību, dalībnieku veselības un dzīvības aizsardzību;  9.3. vismaz vienu Jaunsardzes centra darbinieku uz 10 izglītojamiem;  9.4. pirmo palīdzību, kā arī neatliekamo medicīnisko palīdzību (Jaunsardzes centram ir noslēgta vienošanās ar ārstniecības personu par medicīnisko pakalpojumu sniegšanu nometnes laikā, bet paaugstinātas un augstas bīstamības nodarbību laikā nometnes norises vietā atrodas vismaz neatliekamās medicīniskās palīdzības ārsta palīga brigāde);  9.5. izglītojamo un nometnes darbības nodrošināšanā iesaistīto jaunsargu instruktoru palīgu ēdināšanu;  9.6. higiēnas prasību ievērošanu;  9.7. formas tērpus izglītojamajiem;  9.8. mācībām, atpūtai, sportam, ēšanai, personīgās higiēnas ievērošanai un gulēšanai nepieciešamās telpas (var tikt izmantotas teltis), telpu īslaicīgai izglītojamā izolācijai infekcijas slimību gadījumos;  9.9. kontakttālruni ģimenes locekļu saziņai ar izglītojamo. |
|  | 14. Jaunsardzes centrs veic risku pārvaldības procedūru, lai identificētu iespējamos riskus, un izvērtē:  14.1. nometnes norises vietu un vidi;  14.2. plānotās nodarbības un citas aktivitātes;  14.3. materiāltehniskos līdzekļus;  14.4. nometnes dalībnieku iepriekšējo sagatavotību un citus faktorus, kas varētu ietekmēt izglītības procesu;  14.5. plānoto darba organizāciju nometnē;  14.6. agrāk iegūto pieredzi. | **Izglītības un zinātnes ministrija**  precizēt 3. sadaļas "Nometnes dalībnieku drošība" 14.6. apakšpunktu ar informāciju par to, kura subjekta iepriekš iegūtā pieredze tiek izvērtēta; | **Iebildums ņemts vērā.** | 13. Jaunsardzes centrs veic risku pārvaldības procedūru, lai identificētu iespējamos riskus, un izvērtē:  13.1. nometnes norises vietu un vidi;  13.2. plānotās nodarbības un citas aktivitātes;  13.3. materiāltehniskos līdzekļus;  13.4. izglītojamo iepriekšējo sagatavotību un citus faktorus, kas varētu ietekmēt izglītības procesu;  13.5. plānoto darba organizāciju nometnē;  13.6. iegūto pieredzi no agrāk organizētiem pasākumiem. |
|  | 15. Jaunsardzes centrs veic pasākumus risku mazināšanai un novēršanai un nosaka katras plānotās nodarbības riska līmeni. Noteikto risku līmeni nometnes laikā aizliegts pazemināt. Ļoti augsta riska nodarbības nometnēs īstenot ir aizliegts. | **Izglītības un zinātnes ministrija**  papildināt 3.sadaļas "Nometnes dalībnieku drošība" 15. punkta pirmo teikumu aiz vārda "nodarbības" ar vārdu "pieļaujamo"; | **Iebildums ņemts vērā.** | 14. Jaunsardzes centrs veic pasākumus risku mazināšanai un novēršanai un atbilstoši normatīvajiem aktiem par drošību Jaunsardzes centra organizētajās nodarbībās un pasākumos nosaka katras plānotās nodarbības pieļaujamo riska līmeni. Noteikto risku līmeni nometnes laikā aizliegts pazemināt. Ļoti augsta riska nodarbības nometnēs īstenot ir aizliegts. |
|  | 18. Nodarbības vadītājs pirms katras nodarbības iepazīstina nodarbības dalībniekus ar nodarbības drošības noteikumiem. Iepazīšanos ar nodarbības drošības noteikumiem apliecina ar parakstu drošības instruktāžas veidlapā. | **Izglītības un zinātnes ministrija**  papildināt 3. sadaļas "Nometnes dalībnieku drošība" 18. punkta otro teikumu aiz vārda "noteikumiem" ar vārdiem "nodarbības dalībnieks"; | **Iebildums ņemts vērā.** | 17. Nodarbības vadītājs pirms katras nodarbības iepazīstina nodarbības dalībniekus ar nodarbības drošības noteikumiem. Iepazīšanos ar nodarbības drošības noteikumiem izglītojamais apliecina ar parakstu drošības instruktāžas veidlapā. |
|  |  | **Izglītības un zinātnes ministrija**  papildināt 4. sadaļas "Nometnes vadītāja un nometnes dalībnieku pienākumi" ar jaunu punktu, kurā noteikts, kas drīkst būt par nometnes vadītāju un kādas ir viņa kompetences.  **Labklājības ministrija**  Noteikumu projektā un anotācijā nav norādīts, kas ir nometnes vadītājs un kāda ir nometnes vadītāja izglītība un profesionālā kvalifikācija. Noteikumu projektā 6.punktā noteikts, ka nometnes organizēšanā un darbības nodrošināšanā var tikt iesaistīti jaunsargu instruktoru palīgi. Jaunsargu instruktoru palīgi darbojas jaunsargu instruktoru tiešā vadībā un uzraudzībā un anotācijas I sadaļas 2.punktā minēts, ka “*Vienlaikus noteikts, ka šāda iesaistīšana var notikt tikai stingrā jaunsargu instruktora vadībā un uzraudzībā, proti, jaunsargu instruktoru palīgi nevar pienākumus veikt patstāvīgi.*”. No minētā secināms, ka nometnes vadītājs ir jaunsargu instruktors.  Ņemot vērā minēto, lūdzam nepieciešamības gadījumā precizēt noteikumu projektu, norādot, kura persona ir tiesīga vadīt nometnes, tās izglītību un profesionālo kvalifikāciju, kā arī atbilstoši papildināt anotāciju ar detalizētu skaidrojumu. | **Iebildums ņemts vērā.**  **Iebildums ņemts vērā.** | 21. Nometni vada Jaunsardzes centra direktora norīkots Jaunsardzes centra darbinieks, kuram ir nometnes vadītāja apliecība. |
|  | 22. Nometnes vadītājs:  22.1. pirms nometnes darbības uzsākšanas pārliecinās par visa nometnes īstenošanā iesaistītā personāla atbilstību nometnes organizēšanai noteiktajām prasībām, iepazīstina ar nometnes iekšējās kārtības un drošības noteikumiem; (...) | **Izglītības un zinātnes ministrija**  papildināt 4. sadaļas "Nometnes vadītāja un nometnes dalībnieku pienākumi" 22.1. apakšpunktu ar informāciju par to, kuras personas tiek iepazīstinātas ar nometnes iekšējās kārtības un drošības noteikumiem; | **Iebildums ņemts vērā.** | 22. Nometnes vadītājs:  22.1. pirms nometnes darbības uzsākšanas pārliecinās par visa nometnes īstenošanā iesaistītā personāla atbilstību nometnes organizēšanai noteiktajām prasībām un iepazīstina nometnes īstenošanā iesaistīto personālu ar nometnes iekšējās kārtības un drošības noteikumiem; (...) |
|  | 23. Nometnes dalībnieks vai nepilngadīgā nometnes dalībnieka likumiskais pārstāvis, slēdzot šo noteikumu 9.10. apakšpunktā noteikto līgumu par dalību nometnē, iesniedz šādus dokumentus:  23.1. aizpildītu anketu, kur norādīta šāda informācija par nometnes dalībnieku:  23.1.1. dzimšanas dati un personas kods,  23.1.2. deklarētā un faktiskā dzīvesvieta,  23.1.3. likumisko pārstāvju vārds, uzvārds un kontakttālrunis,  23.1.4. peldētprasme,  23.1.5. informācija, ja dalībnieka veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā,  23.1.6. cita būtiska informācija par nometnes dalībnieku;  23.2. triju mēnešu laikā pirms nometnes darbības uzsākšanas izsniegtu ģimenes ārsta vai ārstējošā ārsta izziņu vai tās kopiju vai fotogrāfiju (oriģinālu uzrādot, ierodoties nometnē) par nometnes dalībnieka veselības stāvokli un rekomendācijām (izņemot, ja dalībnieka veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā).  Anotācijas I sadaļas 2. punkts | **Tieslietu ministrija**  Noteikumu projekta 23.1.1. apakšpunkts paredz, ka anketā norāda dzimšanas datus un personas kodu. Vēršam uzmanību, ka nav saprotams, kādi dzimšanas dati un kādēļ būtu jāapstrādā nometnes organizēšanas mērķiem papildus personas kodam. Ņemot vērā minēto, lūdzam precizēt noteikumu projektu vai atbilstoši Instrukcijas Nr. 19 14. punktam anotācijā skaidrot, kas tiek saprasts ar dzimšanas datiem un kāpēc šāda informācija ir nepieciešama.  Tāpat nav saprotams noteikumu projekta 23.2. apakšpunktā paredzētais par fotogrāfijas iesniegšanu, proti, kā tā tiek uzrādīta – elektroniski vai izdrukātā veidā. Lūdzam precizēt noteikumu projektu vai sniegt skaidrojumu anotācijā. Vienlaikus vēršam uzmanību, ka dokumenta fotogrāfija atbilstoši Ministru kabineta 2018. gada 4. septembra noteikumu Nr. 558 "Dokumentu izstrādāšanas un noformēšanas kārtība" 47. punktam ir uzskatāma par dokumenta kopiju.  **Tieslietu ministrija**  Anotācijas I sadaļas 2. punktā ir sniegta informācija, ka nometnēs skolēniem būs intensīvs mācību režīms un fiziskā slodze, tādēļ noteikts, ka pirms dalības nometnē jāsniedz informācija par jaunieša veselības stāvokli.  Tā kā tiks iegūti sensitīvi dati par jauniešu veselības stāvokli, lūdzam papildināt anotāciju atbilstoši Instrukcijas Nr. 19 14. punktam, sniedzot informāciju, vai ir vērtēta paredzētā regulējuma atbilstība Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, kā arī sniegt informāciju, kā minētie dati tiks glabāti un cik ilgu laiku. | **Iebildums ņemts vērā.**  **No 2017. gada 1. jūlija visām personām ir tiesības mainīt personas kodu, ja personai bija piešķirts personas kods, kas satur dzimšanas datumu, Jaunais, automātiski ģenerētais kods sākas ar cipariem**  "32" un tas vairs nesatur personas dzimšanas datumu.  **Iebildums ņemts vērā.** | 23. Izglītojamais vai nepilngadīga izglītojamā likumiskais pārstāvis, slēdzot šo noteikumu 9.10. apakšpunktā noteikto līgumu par dalību nometnē, iesniedz šādus dokumentus:  23.1. aizpildītu anketu, kur norādīta šāda informācija par izglītojamo:  22.1.1. dzimšanas datums un personas kods,  23.1.2. faktiskā dzīvesvieta,  23.1.3. likumisko pārstāvju vārds, uzvārds, personas kods un kontakttālrunis,  23.1.4. peldētprasme,  23.1.5. informācija, ja izglītojamā veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā,  23.1.6. cita būtiska informācija par izglītojamo;  22.2. triju mēnešu laikā pirms nometnes darbības uzsākšanas izsniegtu ģimenes ārsta vai ārstējošā ārsta izziņu vai tās kopiju (oriģinālu uzrādot, ierodoties nometnē) par izglītojamā veselības stāvokli un rekomendācijām (izņemot, ja izglītojamā veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā).  Anotācijas I sadaļas 2. punkts ir papildināts ar izvērtējumu par atbilstību Vispārīgajai datu aizsardzības regula un informāciju par sensitīvo datu uzlabāšanas ilgumu. |
|  | Projekta anotācijas IV sadaļas 1. punkts | **Tieslietu ministrija**  Lūdzam precizēt anotācijas IV sadaļas 1. punktu atbilstoši instrukcijas Nr. 19 [54.2. apakšpunktam](https://m.likumi.lv/doc.php?id=203061#p54), jo tajā ir uzskaitīti saistītie tiesību aktu projekti, bet nav skaidrota šādu izmaiņu nepieciešamība. Papildus, ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu. Vēršam uzmanību, ka Ministru kabineta noteikumi, kas noteiks valsts aizsardzības mācības nometņu izglītojamo un jaunsargu veselības aprūpes izdevumu apmaksas kārtību, ir izsludināti 2021. gada 18. februāra Valsts sekretāru sanāksmē (VSS-119). | **Iebildums ņemts vērā.** | Precizēts anotācijas IV sadaļas 1.punkts |
|  | Projekta anotācijas I sadaļas 2. punkts | **Tieslietu ministrija**  Ņemot vērā, ka Valsts aizsardzības mācības un Jaunsardzes likums paredz deleģējumu izstrādāt speciālu regulējumu, kas attieksies uz valsts aizsardzības mācības nometņu organizēšanas un darbības kārtību, tad šobrīd nav saprotams, kā tiks īstenoti un nodrošināti visi tie pasākumi, kas šobrīd ir paredzēti vispārējā regulējumā, proti, Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība" (turpmāk – MK noteikumi Nr. 981). Piemēram, noteikumu projektā nav paredzēts, kā arī anotācijā nav skaidrots, vai tiks nodrošināts MK noteikumos Nr. 981 8.5., 8.6., 8.7., 8.10., 10.9., 10.11., 10.12., 10.13. apakšpunktā paredzētais.  Lūdzam precizēt noteikumu projektu vai sniegt skaidrojumu anotācijā.  **Izglītības un zinātnes ministrija**  Vienlaikus lūdzam skaidrojumu, vai ir paredzēta valsts aizsardzības mācības nometnes norises vietas saskaņošana ar Valsts ugunsdrošības un glābšanas dienestu, kā arī ēdināšanas pakalpojuma nodrošināšanas saskaņošana ar Pārtikas un veterināro dienestu un higiēnas prasību ievērošanas saskaņošana ar Veselības inspekciju. Ja tas nav paredzēts, tad lūdzam to pamatot. | **Iebildums ņemts vērā.**  **Iebildums ņemts vērā.** | Papildināts anotācijas I sadaļas 2. punkts. |
|  | Projekta anotācijas VI sadaļas 1. punkts | **Tieslietu ministrija**  Vienlaikus vēršam uzmanību, ka šobrīd tikai MK noteikumu Nr. 981 13.1 punkts paredz, ka noteikumu [13.](https://likumi.lv/ta/id/197039#p13) punktā minētās prasības nav attiecināmas uz jaunsargiem Jaunsardzes centra rīkotajos pasākumos. Līdz ar to lūdzam izvērtēt, vai anotācijas VI sadaļas 1. punkts nav papildināms ar grozījumu nepieciešamību arī MK noteikumos Nr. 981.  **Tieslietu ministrija**  Atbilstoši Instrukcijas Nr. 19 20. punktam anotācijas [II sadaļas](http://m.likumi.lv/ta/id/203061#n2) [1. punktā](http://m.likumi.lv/ta/id/203061#p1) norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Lūdzam precizēt anotācijas II sadaļas 1. punktu, jo tiesiskais regulējums ietekmēs arī Jaunsardzes centru, jaunsargu instruktoru palīgus, Nacionālos bruņotos spēkus, pašvaldības, Neatliekamās medicīniskās palīdzības dienestu.  Attiecīgi lūdzam precizēt anotācijas II sadaļas 2., 3. un 4. punktu atbilstoši Instrukcijas Nr. 19 22., 24., 25. un 25.1punktam, norādot, kāda būs noteikumu projekta tiesiskā regulējuma ietekme uz attiecīgajām sabiedrības mērķgrupām, kā arī, kādas administratīvās un atbilstības izmaksas varētu rasties. | **Iebildums ņemts vērā.**  **Iebildums ņemts vērā.** | Precizēts anotācijas IV sadaļas 1.punkts  Precizēts anotācijas II sadaļas 1. un 2. punkts |
|  | Projekta anotācijas VI sadaļa | **Tieslietu ministrija**  Lūdzam izvērtēt sabiedrības līdzdalības pietiekamību noteikumu projekta saskaņošanā. Piemēram, lūdzam izvērtēt lietderību noskaidrot ietekmēto sabiedrības grupu (piemēram, piecu pašvaldību, kas minētas anotācijas I sadaļas 2. punktā) viedokli par noteikumu projektā ietverto regulējumu, attiecīgi aizpildot anotācijas VI sadaļu. Tāpat no anotācijas var secināt, ka noteikumu projekta izstrādē un skaņošanā nav piedalījusies Veselības ministrija. | **Iebildums ņemts vērā daļēji.**  Saņemts Veselības ministrijas atzinums, tās izteiktie iebildumi ņemti vērā.  Par projektu saņemts Latvijas Pašvaldību savienības pozitīvs atzinums, savukārt konkrēti ar Alūksnes pašvaldību ir izveidojusies ilggadīga pozitīva sadarbība, visas valsts aizsardzības mācības nometnes līdz šim notikušas tās teritorijā. |  |
|  |  | **Tieslietu ministrija**  Lūdzam papildināt anotācijas VII sadaļas 1. punktu, jo noteikumu projekta izpildē būs iesaistīts arī Neatliekamās medicīniskās palīdzības dienests. | **Iebildums ņemts vērā.** | Precizēts anotācijas VII sadaļas 1.punkts |
|  |  | **Valsts kanceleja**  Atbilstoši anotācijas VII.sadaļas 2.punktā minētajam, projekta izpilde tiks nodrošināta esošo institūciju un cilvēkresursu ietvaros. Savukārt, anotācijas III.sadaļas 7. punktā norādīts, ka Jaunsardzes centram tā uzdevumu izpildei (t.sk. valsts aizsardzības mācības priekšmeta un nometņu organizēšanai) 2021. gadā plānotas 10 jaunas amata vietas, 2022. gadā  – 33 jaunas amata vietas, bet 2023. gadā – 25 jaunas amata vietas.  Lūdzam precizēt anotāciju novēršot pretrunu abos iepriekš minētajos punktos, un norādot, ka papildu amata vietas tiks nodrošinātas resora vakanto amata vietu ietvaros. | **Iebildums ņemts vērā.** | Precizēts anotācijas VII sadaļas 2.punkts un III sadaļas 7.punkts. |

Atbildīgā amatpersona:

Liene Liepiņa

Aizsardzības ministrijas, Aizsardzības plānošanas un analīzes departamenta

Struktūras un militārā personāla attīstības plānošanas nodaļas vadītājas vietniece

tālr.: 67335013

e-pasts: [liene.liepina@mod.gov.lv](mailto:liene.liepina@mod.gov.lv)